pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงการต่างประเทศและการค้าไอร์แลนด์ (รับผิดชอบด้านการพลัดถิ่นและการพัฒนาระหว่างประเทศ) เข้าเยี่ยมคารวะ นายวิษณุ เครืองาม รองนายกรัฐมนตรี
วันพฤหัสบดีที่ 15 พฤศจิกายน 2561
รัฐมนตรีช่วยว่าการกระทรวงการต่างประเทศและการค้าไอร์แลนด์ (รับผิดชอบด้านการพลัดถิ่นและการพัฒนาระหว่างประเทศ) เข้าเยี่ยมคารวะ นายวิษณุ เครืองาม รองนายกรัฐมนตรี
รัฐมนตรีช่วยว่าการกระทรวงการต่างประเทศและการค้าไอร์แลนด์ (รับผิดชอบด้านการพลัดถิ่นและการพัฒนาระหว่างประเทศ) เข้าเยี่ยมคารวะ นายวิษณุ เครืองาม รองนายกรัฐมนตรี
วันนี้ (15 พฤศจิกายน 2561) เวลา 10.00 น. นายคีราน แคนนอน รัฐมนตรีช่วยว่าการกระทรวงการต่างประเทศและการค้าไอร์แลนด์ (รับผิดชอบด้านการพลัดถิ่นและการพัฒนาระหว่างประเทศ) เข้าเยี่ยมคารวะ นายวิษณุ เครืองาม รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญดังนี้
รองนายกรัฐมนตรียินดีที่ได้พบรัฐมนตรีช่วยว่าการกระทรวงการต่างประเทศและการค้าไอร์แลนด์ ในโอกาสที่ท่านเดินทางเยือนประเทศไทยเพื่อเป็นประธานพิธีเปิดงาน Asia Gaelic Athletic Association (GAA) Games และ เป็นประธานการจัดงาน The Asia Pacific Ireland Business Forum (APIBF) ในประเทศไทย เชื่อมั่นว่าทั้งสองงานจะเป็นประโยชน์ต่อการส่งเสริมความสัมพันธ์ระดับประชาชนของทั้งสองประเทศ โดยเฉพาะอย่างยิ่งการจัดงาน APIBF โดยสภาหอการค้าไทย – ไอร์แลนด์ เป็นเจ้าภาพ เชื่อมั่นว่าจะเป็นการสร้างเครือข่าย และโอกาสทางธุรกิจระหว่างกลุ่มธุรกิจ และหอการค้าไอร์แลนด์ในประเทศไทย ภูมิภาคอ่าวอาหรับ และเอเชียแปซิฟิก ซึ่งมีผู้เข้าร่วมจากภาคธุรกิจกว่า 2,000 คน
รองนายกรัฐมนตรียินดีที่ในช่วงที่ผ่านมา มีการแลกเปลี่ยนการเยือนที่เพิ่มขึ้นในทุกระดับ รองนายกรัฐมนตรีเดินทางไปเยือนไอร์แลนด์เมื่อเดือนมีนาคม 2561 ได้พบหารือกับนาย Richard Bruton รัฐมนตรีว่าการกระทรวงศึกษาธิการและทักษะไอร์แลนด์ (ในขณะนั้น) รวมถึงบุคคลสําคัญ และผู้แทนสถาบันการศึกษาของไอร์แลนด์ ซึ่งจะส่งผลสําคัญให้มีความร่วมมือที่ใกล้ชิดยิ่งขึ้นในด้านการศึกษาระหว่างไทยกับไอร์แลนด์ต่อไป รัฐมนตรีช่วยว่าการกระทรวงการต่างประเทศและการค้าไอร์แลนด์กล่าวถึงการศึกษาของไอร์แลนด์ว่า มีมาตรฐาน และประสิทธิภาพสูง จึงขอเชิญชวนให้นักเรียน นักศึกษาไทยเดินทางไปศึกษาที่ไอร์แลนด์ โดยนักเรียนต่างชาติที่จบการศึกษาในไอร์แลนด์ มีโอกาสฝึกงาน และทํางานในประเทศไอร์แลนด์ด้วย ทั้งนี้ เชื่อมั่นว่าการแลกเปลี่ยนนักเรียนนักศึกษาระหว่างกันจะเป็นโอกาสสําคัญในการส่งเสริม และกระชับความสัมพันธ์ ไทย-ไอร์แลนด์
นอกเหนือจากการศึกษา ทั้งสองฝ่ายเห็นพ้องที่จะสนับสนุนความร่วมมือด้านต่างๆ ระหว่างกัน โดยเฉพาะการท่องเที่ยว และการลงทุน รัฐมนตรีช่วยว่าการกระทรวงการต่างประเทศและการค้าไอร์แลนด์กล่าวว่า ไอร์แลนด์มีศักยภาพอย่างมากในด้านการบิน อุตสาหกรรมอาหาร และกลุ่มธุรกิจเกี่ยวกับเทคโนโลยี ซึ่งไอร์แลนด์พร้อมที่จะแลกเปลี่ยนประสบการณ์กับฝ่ายไทย
ทั้งนี้ รองนายกรัฐมนตรีชื่นชมไอร์แลนด์ที่มีความมุ่งมั่นที่จะมีบทบาทที่สร้างสรรค์ในเวทีพหุภาคีมากขึ้น ซึ่งไทยยินดีที่จะให้การสนับสนุน ซึ่งในช่วงท้าย ฝ่ายไอร์แลนด์ให้ความชื่นชมไทยที่ดําเนินการพัฒนาประเทศตาม Roadmap และเชื่อมั่นว่าไทยจะประสบความสําเร็จในการจัดการเลือกตั้งทั่วไปในอนาคตอันใกล้
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ เป็นประธานการประชุมคณะกรรมการสิ่งแวดล้อมแห่งชาติ ครั้งที่ 3/2561
วันศุกร์ที่ 29 มิถุนายน 2561
รอง นรม. พล.อ.ประวิตรฯ เป็นประธานการประชุมคณะกรรมการสิ่งแวดล้อมแห่งชาติ ครั้งที่ 3/2561
ประธานการประชุมฯ รับทราบการขับเคลื่อนด้านสิ่งแวดล้อมตามนโยบายรัฐบาล ซึ่งเป็นไปตามแผนยุทธศาสตร์ชาติ พร้อมมอบหมายกระทรวงอุตสาหกรรม ดําเนินการปรับปรุงแก้ไขกฎหมายห้ามนําเข้าขยะอิเล็คทรอนิกส์โดยเด็ดขาด
วันนี้ (29 มิ.ย. 61) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการสิ่งแวดล้อมแห่งชาติ ครั้งที่ 3/2561 ซึ่งสรุปสาระสําคัญดังนี้
ที่ประชุมรับทราบ รายงานการขอเปลี่ยนแปลงรายละเอียดโครงการในรายงานการวิเคราะห์ผลกระทบสิ่งแวดล้อมโครงการระบบรถไฟทางคู่เพื่อการขนส่งและการจัดการโลจิสติกส์ (ระยะเร่งด่วน ช่วงชุมทางจิระ-ขอนแก่น) ด้วยการปรับรูปแบบโครงสร้างทางรถไฟยกระดับสถานีบ้านไผ่ของการรถไฟแห่งประเทศไทย
นอกจากนี้ที่ประชุมรับทราบ รายงานการขอเปลี่ยนแปลงรายละเอียดโครงการระบบขนส่งมวลชนกรุงเทพมหานคร ส่วนต่อขยายพหลโยธิน (หมอชิต-สะพานใหม่-ลําลูกกา) ของกรุงเทพมหานคร (ปัจจุบัน รฟม. เป็นผู้ดําเนินการ) ด้วยการก่อสร้างสะพานรถยนต์ข้ามแยกเสนานิคม
พร้อมกันนี้ ที่ประชุมรับทราบ รายงานการขอเปลี่ยนแปลงรายละเอียดโครงการระบบขนส่งมวลชนกรุงเทพมหานคร ส่วนต่อขยายพหลโยธิน (หมอชิต-สะพานใหม่-ลําลูกกา) ของกรุงเทพมหานคร เฉพาะช่วงสะพานใหม่-ลําลูกกา (ปัจจุบัน รฟม. เป็นผู้ดําเนินการ) ด้วยการยกเลิกการติดตั้งแผงบังสายตาบริเวณพิพิธภัณฑ์กองทัพอากาศ
จากนั้น ที่ประชุมได้พิจารณาและมีมติเห็นชอบ โครงการก่อสร้างสายเคเบิลใต้น้ํา 115 เควี เพื่อทดแทนและเพิ่มความสามารถในการจ่ายไฟไปยังเกาะสมุย จังหวัดสุราษฎร์ธานี ของการไฟฟ้าส่วนภูมิภาค โดยมีมาตรการป้องกันและแก้ไขผลกระทบสิ่งแวดล้อมเบื้องต้น ดังนี้ 1) ด้านอากาศและเสียง 2) การฟุ้งกระจายของตะกอนในทะเล 3) การวางสายเคเบิลใต้น้ํา 4) แจ้งข่าวสารและระยะเวลาก่อสร้าง ให้ชาวประมง ประชาชน และผู้มีส่วนเกี่ยวข้องทราบ และ 5) ให้ผู้แทนชุมชนเข้าตรวจสอบการก่อสร้าง กรณีที่ประชาชนมีข้อสงสัย เพื่อเน้นการมีส่วนร่วมพร้อมรับฟังความคิดเห็นของประชาชนในชุมชนตามนโยบายของรัฐบาล
พร้อมทั้ง ที่ประชุมได้พิจารณาและมีมติเห็นชอบ โครงการรถไฟสายสีน้ําเงิน ช่วงบางแค-พุทธมณฑล สาย 4 ของการรถไฟฟ้าขนส่งมวลชนแห่งประเทศไทย (รฟม.) โดยให้ รฟม. ดําเนินการ ดังนี้ 1) ดําเนินการตามมาตรการฯ ที่กําหนดไว้ในรายงาน EIA ซึ่งผ่านการพิจารณาจากคณะกรรมการผู้ชํานาญการฯ ด้านโครงสร้างพื้นฐานทางบกและอากาศ ในการประชุมครั้งที่ 36/59 เมื่อ 25 พ.ย. 59 อย่างเคร่งครัด 2) ให้ตั้งงบประมาณเพื่อดําเนินการตามมาตรการฯ ตามที่กําหนดไว้ และ 3) นําเสนอ ครม. เพื่อประกอบการพิจารณาตาม ม. 47 แห่ง พ.ร.บ. สิ่งแวดล้อม 2535 ต่อไป
นอกจากนี้ ที่ประชุมรับทราบความก้าวหน้าการดําเนินงานที่เกี่ยวข้องกับมาตรการจัดการขยะอิเล็กทรอนิกส์ และเศษพลาสติกนําเข้าจากต่างประเทศ โดยให้กระทรวงอุตสาหกรรมพิจารณาปรับปรุงแก้ไขกฎหมายที่เกี่ยวข้องเพื่อห้ามมิให้มีการนําขยะอิเล็กทรอนิกส์เข้ามาในประเทศไทยอีก เพื่อรักษาคุณภาพชีวิตที่ดีของประชาชนโดยรวมต่อไป
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ติดเชื้อไวรัสโควิด-19 ในระยะฟักตัว สามารถแพร่เชื้อให้ผู้อื่นได้หรือไม่ ??
วันเสาร์ที่ 21 มีนาคม 2563
ผู้ติดเชื้อไวรัสโควิด-19 ในระยะฟักตัว สามารถแพร่เชื้อให้ผู้อื่นได้หรือไม่ ??
อยู่ใกล้คนติดเชื้อไวรัสระยะฟักตัว จะติดไวรัสไปด้วยไหม ?
Q: ผู้ติดเชื้อไวรัสโควิด-19 ในระยะฟักตัว สามารถแพร่เชื้อให้ผู้อื่นได้หรือไม่ ??
A: จากข้อมูลในการศึกษาทางการแพทย์เป็นจํานวนมาก พบว่าไวรัสโควิด-19 มีระยะฟักตัวของโรค ตั้งแต่ 1-14 วัน ในขณะนี้เริ่มมีข้อมูลว่าผู้ป่วยในระยะฟักตัวระยะท้ายๆ อาจจะส่งต่อโรคไปยังผู้อื่นได้ อย่างไรก็ตามผู้ป่วยที่ไม่มีอาการ โอกาสที่จะมีอาการไอ จาม หรือมีฝอยละอองออกมา มีโอกาสน้อยกว่าคนที่มีอาการ ดังนั้นคนที่ไม่มีอาการไอ หรือจาม ก็มีโอกาสที่จะแพร่เชื้อน้อย แต่ทั้งนี้ทุกคนที่ต้องสงสัยว่าติดไวรัสโควิด-19 สมควรกักตัวเฝ้าระวังในบริเวณที่พักอาศัย เพื่อป้องกันการส่งต่อเชื้อให้ผู้อื่น
รัฐบาลไทย-ข่าวทำเนียบรัฐบาล-พล.อ. อุดมเดช สีตบุตร รมช.กห. เป็นผู้แทนเดินทางเข้าร่วมการประชุม IISS Shangri-La Dialogue ครั้งที่ 16
วันอาทิตย์ที่ 4 มิถุนายน 2560
พล.อ. อุดมเดช สีตบุตร รมช.กห. เป็นผู้แทนเดินทางเข้าร่วมการประชุม IISS Shangri-La Dialogue ครั้งที่ 16
พล.อ. อุดมเดช สีตบุตร รมช.กห. เป็นผู้แทนเดินทางเข้าร่วมการประชุม IISS Shangri-La Dialogue ครั้งที่ 16
ระหว่าง 2-4 มิ.ย.60 พลเอกประวิตร วงษ์สุวรรณ รอง นรม./รมว.กห. มอบหมายให้ พลเอกอุดมเดช สีตบุตร รมช.กห. เป็นผู้แทนเดินทางเข้าร่วมการประชุม IISS Shangri-La Dialogue ครั้งที่ 16 ที่ประเทศสิงคโปร์ ซึ่งเป็นเวทีหารือระดับสูงเกี่ยวกับประเด็นด้านความมั่นคง เปิดโอกาสให้ผู้เข้าร่วมการประชุม ซึ่งเป็นบุคคลสําคัญระดับ รมต. และ ผบ.เหล่าทัพ ของประเทศในภูมิภาคเอเชีย-แปซิฟิก รวมทั้งผู้แทนจากองค์กรระหว่างประเทศ สถาบันวิชาการ และสื่อมวลชน ต่างประเทศ ได้แสดงวิสัยทัศน์เกี่ยวกับประเด็นด้านความมั่นคงต่างๆ
โดยในวันที่ 2 มิ.ย.60 เวลา 1730 รมช.กห.ได้หารือทวิภาคีกับ นาย Ong Ye Kung รมช.กห.สิงคโปร์ แสดงความชื่นชม กห.สิงคโปร์ ในการจัดประชุม
IISS Shangri-La Dialogue ร่วมกับสถาบัน IISS โดยเมื่อปีที่แล้ว นรม. ได้มากล่าวปาฐกถาในงานเลี้ยงพิธีเปิดการประชุม ซึ่งนอกจากจะทําให้ไทยได้รับชื่อเสียงจากเวทีนี้แล้ว ยังเปิดโอกาสให้ประเทศต่างๆ ได้เข้าใจสถานการณ์ของไทยมากขึ้น
ขณะที่ รมช.กห.สิงคโปร์ ขอบคุณฝ่ายไทยที่ได้ให้การสนับสนุนมาโดยตลอด หวังว่าจะได้รับการสนับสนุนต่อไป โดยเฉพาะ
ในปี 2018 ที่สิงคโปร์จะเป็นประธานอาเซียน ซึ่งรวมถึง ADMM และ ADMM-Plus
นอกจากนั้น รมช.กห. ได้กล่าวขอบคุณ กห.สิงค์โปร์ ที่ได้ให้การสนับสนุนฝ่ายไทยมาอย่างต่อเนื่อง ไม่ว่าจะเป็นการฝึก AM-Hex 2016 การฝึกคอบร้าโกลด์ และ จะจัดส่งเรือรบเข้าร่วมมหกรรมสวนสนามทางเรือนานาชาติ ในโอกาสครบรอบ ๕๐ ปีการก่อตั้งอาเซียนใน พ.ย.60 ที่ ทร.จะเป็นเจ้าภาพ
จากนั้นเวลา 1900 รมช.กห. ได้เข้าร่วมงานเลี้ยงต้อนรับการประชุมฯ โดยในปีนี้มี นาย Malcolm Turnbull นรม.ออสเตรเลีย เป็นผู้กล่าวปาฐกถา
รัฐบาลไทย-ข่าวทำเนียบรัฐบาล-ผู้ตรวจราชการกระทรวงอุตสาหกรรม ลงพื้นที่ตรวจเยี่ยมสถานประกอบการ จ.ตาก
วันอังคารที่ 21 มกราคม 2563
ผู้ตรวจราชการกระทรวงอุตสาหกรรม ลงพื้นที่ตรวจเยี่ยมสถานประกอบการ จ.ตาก
นายบรรจง สุกรีฑา รองอธิบดีกรมโรงงานอุตสาหกรรม รักษาการผู้ตรวจราชการกระทรวงอุตสาหกรรม ลงพื้นที่ตรวจเยี่ยมการประกอบกิจการ บริษัท ภาลักษณ์เจริญ จํากัด ณ เลขที่1/2 หมู่ที่4 ต.พระธาตุ อ.แม่ระมาด จ.ตาก
จังหวัดตาก : วันที่ 19 มกราคม 2563 เวลา 14.00 น. นายบรรจง สุกรีฑา รองอธิบดีกรมโรงงานอุตสาหกรรม รักษาการผู้ตรวจราชการกระทรวงอุตสาหกรรม พร้อมด้วยนางพัชรี ใบยา อุตสาหกรรมจังหวัดตาก พร้อมเจ้าหน้าที่ฯ ลงพื้นที่ตรวจเยี่ยมการประกอบกิจการ บริษัท ภาลักษณ์เจริญ จํากัด ประกอบกิจการแปรรูปสมุนไพร ที่ได้รับการอนุมัติสินเชื่อจากกองทุนพัฒนาเอสเอ็มอีตามแนวประชารัฐ ณ เลขที่1/2 หมู่ที่4 ต.พระธาตุ อ.แม่ระมาด จ.ตาก
เวลา 15.00 น. คณะฯ ได้ลงพื้นที่ตรวจเยี่ยมผู้ประกอบการ บริษัท ไทยวา จํากัด ประกอบกิจการผลิตแป้งมันสําปะหลัง ณ เลขที่ 194 หมู่8 ต.แม่กาษา อ.แม่สอด จ.ตาก เพื่อติดตามโครงการนําน้ําทิ้งที่ผ่านการบําบัดแล้วจากโรงงาน ไปใช้ประโยชน์ในพื้นที่เกษตรกรรม บริเวณรอบโรงงานในรัศมี 3 กิโลเมตร พื้นที่จํานวน 1,200 ไร่ เกษตรกร 56 ราย โดยปี 2563 มีแผนการขยายระบบน้ําเพิ่มพื้นที่อีก 1,700 ไร่ เกษตรกรที่จะได้ใช้ประโยชน์เพิ่มขึ้นอีก 70 ราย เพื่อลดผลกระทบจากภัยแล้งตามนโยบายของกระทรวงอุตสาหกรรม
และเวลา 16.00 น. คณะฯ ได้ลงพื้นที่ตรวจเยี่ยมผู้ประกอบการ บริษัท จีเนียสเอ็นเนอร์จี้ จํากัด ประกอบกิจการผลิตเชื้อเพลิงจากขยะ ต.แม่กุ อ.แม่สอด จ.ตาก เพื่อตรวจสอบขั้นตอน กระบวนการพร้อมให้คําแนะนําของระบบเครื่องจักรภายในโรงงานให้เกิดประสิทธิภาพในกระบวนการผลิตต่อไป
รัฐบาลไทย-ข่าวทำเนียบรัฐบาล-บสย.ช่วย SMEs ฝ่าวิกฤต อนุมัติค้ำฯแล้ว 43,000 LG วงเงินกว่า 24,000 หมื่นล้านบาท ผลกระทบโควิด-19 [กระทรวงการคลัง]
วันศุกร์ที่ 20 มีนาคม 2563
บสย.ช่วย SMEs ฝ่าวิกฤต อนุมัติค้ําฯแล้ว 43,000 LG วงเงินกว่า 24,000 หมื่นล้านบาท ผลกระทบโควิด-19 [กระทรวงการคลัง]
บสย. ช่วย SMEs คนตัวเล็กฝ่าวิกฤต ออกหนังสือค้ําประกันสินเชื่อ (LG) เสริมสภาพคล่อง 43,000 ฉบับ วงเงินอนุมัติค้ําฯ กว่า 24,000 ล้านบาท พร้อมเร่งหารือทุกหน่วยงานออกมาตรการร่วม ลดผลกระทบ SMEs กลุ่มเสี่ยง ท่องเที่ยว อาชีพอิสระ รับผลกระทบโควิด-19
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. ได้ให้ความช่วยเหลือผู้ประกอบการ SMEs ที่ได้รับผลกระทบจากวิกฤตเศรษฐกิจที่ต้องการเสริมสภาพคล่อง ตั้งแต่ช่วงต้นปี – 16 มีนาคม บสย. ได้อนุมัติหนังสือค้ําประกันสินเชื่อ หรือ LG ไปแล้วกว่า 43,000 ฉบับ คิดเป็นวงเงินอนุมัติค้ําประกันสินเชื่อกว่า 24,000 ล้านบาท โดยเดือนมกราคม 2563 อนุมัติ LG จํานวน 14,465 ฉบับ วงเงินอนุมัติค้ําประกันสินเชื่อกว่า 8,129 ล้านบาท เดือนกุมภาพันธ์ อนุมัติ LG จํานวน 21,946 ฉบับ วงเงินอนุมัติค้ําประกันสินเชื่อกว่า 10,547 ล้านบาท และ เดือนมีนาคม (1-16 มี.ค.) อนุมัติ LG จํานวน 6,586 ฉบับ วงเงินอนุมัติค้ําประกันสินเชื่อกว่า 5,896 ล้านบาท ผ่านโครงการค้ําประกันสินเชื่อไมโคร และ โครงการ Portfolio Guarantee Scheme หรือ PGS
ทั้งนี้ บสย. ยังได้ดําเนินมาตรการให้ความช่วยเหลือผู้ประกอบการ SMEs ต่อเนื่องที่ได้รับผลกระทบ ผ่านโครงการค้ําประกันสินเชื่อ “บสย. SMEs สร้างไทย ต่อเติม เสริมทุน” สําหรับลูกค้า บสย.ปัจจุบัน และลูกค้าใหม่ ร่วมกับธนาคารพันธมิตร เพื่อลดภาระผู้ประกอบการ โดยค้ําประกันเต็มจํานวนเงินกู้ใหม่ วงเงินค้ําประกันสูงสุดต่อรายไม่เกิน 30 ล้านบาท อายุโครงการ 10 ปี ฟรีค่าธรรมเนียมค้ําประกัน 2 ปีแรก วงเงินค้ําประกันสินเชื่อรวม 60,000 ล้านบาท โดยฟรีค่าธรรมเนียมค้ําประกันสินเชื่อ 2 ปี วงเงินค้ําประกันสูงสุดต่อรายไม่เกิน 30 ล้านบาท อายุโครงการ 10 ปี โดยมีวงเงินค้ําประกันสินเชื่อรวม 60,000 ล้านบาท
อีกทั้งยังมีมาตรการที่ช่วยลดภาระผู้ประกอบการ SMEs ได้แก่ 1. การขยายเวลาค้ําประกันสินเชื่อ กลุ่มลูกค้าเดิมของ บสย. ในโครงการค้ําประกันสินเชื่อ Portfolio Guarantee Scheme (PGS) ระยะ 5-7 โดยการขยายระยะเวลาค้ําประกันสินเชื่อ ออกไปอีก 5 ปี และยกเว้นค่าธรรมเนียมค้ําฯ 2.พักชําระค่าธรรมเนียม สูงสุด 12 เดือน และการให้คําปรึกษาโดย หมอหนี้ บสย. ผ่าน Call Center 02-890-9999 และ Line หมอหนี้ บสย. @doctor.tcg
ขณะนี้ บสย. สถาบันการเงินเฉพาะกิจ ธนาคารพาณิชย์ และหน่วยงานพันธมิตร ได้ประสานการทํางานอย่างใกล้ชิด เพื่อหามาตรการร่วมกันช่วยผู้ประกอบการกลุ่มอาชีพที่ได้รับผลกระทบทั้งในภาคธุรกิจท่องเที่ยว ภาคการเกษตร และธุรกิจที่เกี่ยวเนื่องอย่างเต็มที่ โดยเฉพาะกลุ่มอาชีพอิสระ ทั้งนี้เพื่อให้เป็นไปตามเป้าหมายและแผนงาน ปี 2563 เป้าค้ําประกันสินเชื่อ 100,500 ล้านบาท อนุมัติ LG 112,921 ฉบับ และช่วยผู้ประกอบการรายใหม่ 83,562 ราย
ข้อมูล ณ วันที่ 20 มีนาคม 2563
รัฐบาลไทย-ข่าวทำเนียบรัฐบาล-นายกรัฐมนตรีพบปะนักศึกษามหาวิทยาลัยเทคโนโลยีศรีวิชัย เน้นให้สร้างความแตกต่าง               ทางความคิด คิดดี ทำดี เป็นคนดีช่วยกันพัฒนาประเทศ
วันอังคารที่ 28 พฤศจิกายน 2560
นายกรัฐมนตรีพบปะนักศึกษามหาวิทยาลัยเทคโนโลยีศรีวิชัย เน้นให้สร้างความแตกต่าง               ทางความคิด คิดดี ทําดี เป็นคนดีช่วยกันพัฒนาประเทศ
นายกรัฐมนตรีพบปะนักศึกษามหาวิทยาลัยเทคโนโลยีศรีวิชัย เน้นให้สร้างความแตกต่าง               ทางความคิด คิดดี ทําดี เป็นคนดีช่วยกันพัฒนาประเทศ
วันนี้ (28 พฤศจิกายน 2560) เวลา 08.00 น. ณ อาคารวิศวกรรมศาสตร์ มหาวิทยาลัยเทคโนโลยีศรีวิชัย อําเภอเมือง จังหวัดสงขลา พลเอก ประยุทธ์ จันทร์โอชา นายกรัฐมนตรีพบปะนักศึกษา พร้อมเยี่ยมชมนิทรรศการสิ่งประดิษฐ์การจากนักศึกษา โดยนายกรัฐมนตรีได้กล่าวกับนักศึกษาว่า ขอให้เรียนหนังสือเพื่อให้ตัวเองมีกระบวนการเรียนรู้ เมื่อจบมาแล้วต้องมีงานทํา การที่จะมีงานทําได้ต้องสร้างความแตกต่างคือความแตกต่างทางความคิด ต้องคิดเป็น ทําเป็น คิดในสิ่งที่ดี รวมทั้งขอให้เป็นคนดีช่วยกันกันพัฒนาประเทศ
จากนั้น นายกรัฐมนตรีได้เยี่ยมชมนิทรรศการสิ่งประดิษฐ์จากนักศึกษา โดยนายกรัฐมนตรีได้ให้แนวคิดว่า การออกแบบขอให้เน้นอัตลักษณ์ พร้อมกับส่งเสริมการใช้วัสดุในท้องถิ่น แล้วนําไปพัฒนาต่อยอดสร้างมูลค่า สร้างรายได้ต่อไป
หลังจากนั้น นายกรัฐมนตรีเป็นประธานการประชุมคณะรัฐมนตรีอย่างเป็นทางการนอกสถานที่ ครั้งที่ 3/2560 ณ ห้องประชุมศรีวิศวะ อาคารคณะวิศวกรรมศาสตร์ มหาวิทยาลัยเทคโนโลยีศรีวิชัย
--------------------------------------------------
รัฐบาลไทย-ข่าวทำเนียบรัฐบาล-วราวุธ ตรวจเยี่ยมและให้กำลังใจเจ้าหน้าที่ ทช. และอาสาสมัครพิทักษ์ทะเล จังหวัดสมุทรสงคราม
วันอังคารที่ 7 กรกฎาคม 2563
วราวุธ ตรวจเยี่ยมและให้กําลังใจเจ้าหน้าที่ ทช. และอาสาสมัครพิทักษ์ทะเล จังหวัดสมุทรสงคราม
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย ดร.ยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื
วราวุธ ตรวจเยี่ยมและให้กําลังใจเจ้าหน้าที่ ทช. และอาสาสมัครพิทักษ์ทะเล จังหวัดสมุทรสงคราม
วันนี้ (7 ก.ค. 63) เวลา 12.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย ดร.ยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. ลงพื้นที่ตรวจเยี่ยมและให้กําลังใจเจ้าหน้าที่กรมทรัพยากรทางทะเลและชายฝั่ง (ทช.) และอาสาสมัครพิทักษ์ทะเล พร้อมรับเรื่องร้องเรียนจากประชาชนผู้ได้รับผลกระทบจากน้ําเสียในพื้นที่จังหวัดสมุทรสงคราม ณ ท่าเทียบเรือร้านอาหารแดงริมน้ํา จังหวัดสมุทรสงคราม
รัฐบาลไทย-ข่าวทำเนียบรัฐบาล-​สธ.เฝ้าระวังโรคอาหารเป็นพิษ และโรคอุจจาระร่วง แนะเพิ่มความระมัดระวังในการรับประทานอาหารและน้ำดื่ม
วันอาทิตย์ที่ 7 พฤษภาคม 2560
​สธ.เฝ้าระวังโรคอาหารเป็นพิษ และโรคอุจจาระร่วง แนะเพิ่มความระมัดระวังในการรับประทานอาหารและน้ําดื่ม
กระทรวงสาธารณสุข เฝ้าระวังโรคอาหารเป็นพิษและโรคอุจจาระร่วงในช่วงหน้าร้อน แนะเพิ่มความระมัดระวังในการรับประทานอาหารและน้ําดื่ม
กระทรวงสาธารณสุข เฝ้าระวังโรคอาหารเป็นพิษและโรคอุจจาระร่วงในช่วงหน้าร้อน แนะเพิ่มความระมัดระวังในการรับประทานอาหารและน้ําดื่ม
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ว่า ในช่วงนี้ประเทศไทยมีอุณหภูมิสูงขึ้นและมีอากาศร้อน ทําให้อาหารบูดเสียง่าย และเป็นแหล่งแพร่กระจายของเชื้อโรคได้ จากการเฝ้าระวังโรคติดต่อทางอาหารและน้ํา โดยเฉพาะโรคอาหารเป็นพิษและโรคอุจจาระร่วง ข้อมูลรายงานการเฝ้าระวังโรคของสํานักระบาดวิทยา กรมควบคุมโรค ในปี2559พบผู้ป่วยโรคอาหารเป็นพิษ จํานวน138,595ราย ไม่มีผู้เสียชีวิต และโรคอุจจาระร่วง จํานวน1,202,813ราย พบผู้เสียชีวิตจํานวน5ราย โดยในช่วงฤดูร้อนจะพบผู้ป่วย โรคอุจจาระร่วง เฉลี่ยเดือนละ1แสนราย ส่วน โรคอาหารเป็นพิษจะพบผู้ป่วย เฉลี่ยหมื่นกว่าราย สําหรับปี2560ตั้งแต่วันที่1มกราคม– 1พฤษภาคม พบผู้ป่วยโรคอุจจาระร่วง จํานวน337,003รายและผู้ป่วยโรคอาหารเป็นพิษ จํานวน38,893ราย
สาเหตุมาจากการรับประทานอาหารที่มีเชื้อโรคเข้าไป เช่น อาหารทะเลที่เก็บในที่เย็นไม่เพียงพอแล้วนํามาปิ้งย่างไม่สุก หรือ อาหารที่นํามายําใส่ผักสด นอกจากนี้ ประเภท ลาบ ซึ่งไม่สุกเพียงพอ อาหารที่มีไก่และไข่เป็นส่วนประกอบ เช่น ข้าวมันไก่ น้ําสลัดหรือมายองเนสที่มีไข่แดงดิบเป็นส่วนประกอบ เพราะในไก่และไข่ที่ไม่สุกอาจจะมีเชื้อแซลโมเนลลา (Salmonella)ซึ่งทําให้เกิดอาการท้องเสีย ท้องร่วงได้ นอกจากนี้ อาจเกิดจากน้ําดื่มหรือน้ําแข็งที่ไม่สะอาด ดังนั้น กระทรวงสาธารณสุขขอแนะนําให้ประชาชนเพิ่มความระมัดระวังในการรับประทานอาหารที่มีความเสี่ยงต่อการเกิดโรคระบบทางเดินอาหาร
นายแพทย์โสภณ กล่าวเพิ่มเติมว่า มี5วิธีที่ประชาชนสามารถป้องกันการปนเปื้อนเชื้อโรคโดย1.ปรุงอาหารให้สุก หลีกเลี่ยงการปรุงโดยวิธีลวกหรือพล่าสุกๆ ดิบๆ2.เพิ่มความระมัดระวังในการรับประทานอาหารและน้ําดื่ม ไม่ว่าจะเป็นอาหารที่ปรุงเองที่บ้าน อาหารสั่งซื้อ อาหารถุง อาหารกล่อง ควรแยกกับข้าวออกจากข้าว และควรรับประทานภายใน2- 4ชั่วโมงหลังปรุงเสร็จ3.อาหารเหลือต้องเก็บในตู้เย็นแนะอุ่นก่อนรับประทาน หากมีรสหรือกลิ่นผิดปกติไม่ควรรับประทาน4.ควรล้างผัก ผลไม้ ให้สะอาดด้วยน้ําหลายๆ ครั้ง หลีกเลี่ยงการใช้มีด เขียง หั่นอาหารดิบและอาหารสุกร่วมกัน เพื่อไม่ให้เกิดการปนเปื้อนเชื้อโรค5.ล้างมือให้สะอาดทุกครั้งก่อนปรุงอาหาร ก่อนรับประทานอาหาร หลังขับถ่าย และหลังสัมผัสสิ่งสกปรก
อย่างไรก็ตาม โรคอาหารเป็นพิษและโรคอุจจาระร่วง มีอาการ คล้ายกัน คือ อาเจียน ปวดท้อง ถ่ายเหลวบ่อยครั้ง อาจมีไข้ ส่วนการดูแลเบื้องต้น ให้ดื่มน้ําละลายผงน้ําตาลเกลือแร่(โอ อาร์ เอส) เพื่อป้องกันการขาดน้ําหากอาการไม่ดีขึ้น ขอให้ไปพบแพทย์หรือเจ้าหน้าที่สาธารณสุขใกล้บ้านหากมีข้อสงสัยสามารถสอบถามข้อมูลเพิ่มเติมได้ที่สายด่วนกรมควบคุมโรค โทร1422ตลอด24ชั่วโมง
รัฐบาลไทย-ข่าวทำเนียบรัฐบาล-นายกรัฐมนตรี ชี้แจงเพิ่มบทลงโทษข้าราชการทุจริตมากขึ้น เร่งรัดการสอบสวนแล้วเสร็จภายใน 30 วัน ห้ามเลื่อนตำแหน่ง 3 ปี
วันอังคารที่ 27 มีนาคม 2561
นายกรัฐมนตรี ชี้แจงเพิ่มบทลงโทษข้าราชการทุจริตมากขึ้น เร่งรัดการสอบสวนแล้วเสร็จภายใน 30 วัน ห้ามเลื่อนตําแหน่ง 3 ปี
นายกรัฐมนตรี ชี้แจงเพิ่มบทลงโทษข้าราชการทุจริตมากขึ้น เร่งรัดการสอบสวนแล้วเสร็จภายใน 30 วัน ห้ามเลื่อนตําแหน่ง 3 ปี
วันนี้ (27 มีนาคม 2561) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงการประชุมร่วมคณะรักษาความสงบแห่งชาติ (คสช.) และคณะรัฐมนตรี(ครม.) ในวันนี้ว่า ได้ให้แนวทางการพิจารณาบทลงโทษการทุจริตให้เข้มงวดมากขึ้น หากมีข้อร้องเรียนการทุจริตจากทางต้นสังกัด จะต้องดําเนินการตรวจสอบขั้นต้นให้ได้ภายใน 7 วัน และดําเนินการตรวจสอบให้แล้วเสร็จภายใน 30 วัน หากมีมูลความผิดสร้างความเสียหายให้กับราชการจะต้องมีการปรับย้ายออกจากตําแหน่ง ในกรณีมีความผิดร้ายแรงให้ย้ายมาปฏิบัติหน้าที่ที่สํานักนายกรัฐมนตรี และหากตรวจสอบพบว่ามีความผิดจริงจะต้องดําเนินการเอาผิดทั้งทางวินัย คดีอาญาและคดีแพ่ง แต่หากตรวจสอบแล้วพบว่าบทลงโทษไม่ถึงขั้นไล่ออก กําหนดให้ห้ามปรับย้ายสู่ตําแหน่งสูงขึ้นเป็นเวลา 3 ปี ทั้งนี้ใช้เป็นแนวทางปฏิบัติเดียวกัน ทั้งข้าราชการตํารวจ ทหาร ข้าราชการพลเรือน และรัฐวิสาหกิจ รวมถึงการพิจารณาลงโทษข้าราชการที่ไม่ปฎิบัติงานตามนโยบายรัฐบาลหรือทํางานไม่มีประสิทธิภาพ การแก้ปัญหาข้าราชการเกียร์ว่างด้วย
นายกรัฐมนตรี กล่าวต่อไปว่า กรณีการตรวจสอบพบการทุจริตเงินกองทุนเสมาพัฒนาชีวิต ขอยืนยันว่ารัฐบาลไม่ใช้ ม. 44 ในการแก้ปัญหา เพราะมีขั้นตอนกระบวนการตรวจสอบตามกฎหมายปกติอยู่แล้ว แต่เพิ่มความเข้มงวดมากขึ้น ส่วนจะมีผู้ร่วมกระบวนการบุคคลอื่นใดหรือไม่นั้นตอนนี้ยังไม่พบข้อมูล และแม้ว่าข้าราชการที่โดนไล่ออกยืนยันว่าการกระทําทุจริตดังกล่าวดําเนินการเพียงคนเดียวก็ตาม การตรวจสอบขยายผลไปยังบุคคลอื่นยังคงอยู่ในขั้นตอนของคณะกรรมการสืบสวนข้อเท็จจริงกําลังดําเนินการ หากมีใครเข้าเกี่ยวข้องก็จะดําเนินการทางวินัยต่อไป อย่างไรก็ตาม การตรวจสอบมีทั้งในองค์กรและนอกองค์กร ขอเน้นย้ํารัฐบาลจะใช้บทลงโทษข้าราชการที่เข้มข้นขึ้น โดยได้มีคําสั่งให้ข้าราชการตํารวจ 14 นายที่อาจจะมีส่วนเกี่ยวข้องกับการค้ามนุษย์ย้ายมาประจําที่สํานักนายกรัฐมนตรี เป็นต้น
--------------------------------------------
รัฐบาลไทย-ข่าวทำเนียบรัฐบาล-พล.อ.อ.ประจินฯ ร่วมพิธีเปิดศูนย์เรียนรู้ใกล้บ้านต้นแบบตำบลกู่ จ.ศรีสะเกษ
วันพฤหัสบดีที่ 2 พฤศจิกายน 2560
พล.อ.อ.ประจินฯ ร่วมพิธีเปิดศูนย์เรียนรู้ใกล้บ้านต้นแบบตําบลกู่ จ.ศรีสะเกษ
พล.อ.อ.ประจินฯ
พลอากาศเอก ประจิน จั่นตอง รองนายกรัฐมนตรี พร้อมด้วย นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม และคณะ ร่วมพิธีเปิดศูนย์เรียนรู้ใกล้บ้านต้นแบบตําบลกู่ อําเภอปรางค์กู่ จังหวัดศรีสะเกษ โดยสํานักงานอุทยานการเรียนรู้ (TK Park) ได้ร่วมมือกับหน่วยงานต่างๆ ได้แก่ กระทรวงดิจิทัลเพื่อเศรษฐกิจและสังคม สํานักงานส่งเสริมการศึกษานอกระบบและการศึกษาตามอัธยาศัย (กศน.) กรมการพัฒนาชุมชน สํานักงานกองทุนสนับสนุนการสร้างเสริมสุขภาพ (สสส.) มหาวิทยาลัยเกษตรศาสตร์ และสํานักงานพัฒนาวิทยาศาสตร์และเทคโนโลยีแห่งชาติ (สวทช.) ดําเนินโครงการพัฒนาศูนย์เรียนรู้ระดับตําบล ซึ่งการดําเนินงาน ในปีงบประมาณ 2560 มีศูนย์เรียนรู้ที่ได้รับการคัดเลือกเข้าร่วมโครงการ 200 แห่งทั่วประเทศ ในจํานวนนี้มีศูนย์เรียนรู้ที่มีความโดดเด่นได้รับการคัดเลือกเป็นต้นแบบ จํานวน 10 แห่ง สําหรับการขยายผลต่อไป ซึ่งศูนย์ดิจิทัลชุมชนตําบลกู่ อําเภอปรางค์กู่ จังหวัดศรีสะเกษ ได้รับการคัดเลือกให้เป็นหนึ่งในศูนย์เรียนรู้ต้นแบบ เนื่องจากมีความโดดเด่นในด้านศักยภาพของบุคลากรและผู้นํา ที่ตั้งของศูนย์เรียนรู้อยู่ใจกลางของชุมชน มีการบริหารงานที่เน้นการทํางานในรูปคณะกรรมการและการพัฒนาเยาวชนเพื่อช่วยเหลืองานในศูนย์เรียนรู้ และมีกิจกรรมการเรียนรู้ที่หลากหลาย ทั้งนี้ ในพิธีเปิดศูนย์ดังกล่าว ได้จัดให้มีการเยี่ยมชมศูนย์การเรียนรู้ฯ รวมทั้งกิจกรรมเกี่ยวกับวิถีชีวิตและการสืบทอดวัฒนธรรมประเพณี พร้อมด้วยกิจกรรมท่องเที่ยวเชิงวัฒนธรรมและสิ่งแวดล้อมในตําบลกู่ เมื่อวันที่ 1 พฤศจิกายน 2560 ณ ตําบลกู่ อําเภอปรางค์กู่ จังหวัดศรีสะเกษ
**********************
รัฐบาลไทย-ข่าวทำเนียบรัฐบาล-สธ.พัฒนาห้องฉุกเฉินคุณภาพในโรงพยาบาลทุกแห่งทั่วประเทศ ดูแลผู้ป่วยวิกฤตฉุกเฉิน
วันศุกร์ที่ 6 ตุลาคม 2560
สธ.พัฒนาห้องฉุกเฉินคุณภาพในโรงพยาบาลทุกแห่งทั่วประเทศ ดูแลผู้ป่วยวิกฤตฉุกเฉิน
กระทรวงสาธารณสุข เผยสถิติผู้รับบริการที่ห้องฉุกเฉินเฉลี่ย 35 ล้านครั้งต่อปี พบร้อยละ 60 เป็นผู้ป่วยไม่ฉุกเฉิน พัฒนาห้องฉุกเฉินทั่วประเทศ มีระบบคัดแยกผู้ป่วยฉุกเฉินชัดเจน
ให้ผู้ป่วยวิกฤตได้รับการรักษาปลอดภัย ลดอัตราตาย ลดความพิการ ด้วยทีมแพทย์ และเครื่องมือที่มีประสิทธิภาพ มาตรฐาน
เช้าวันนี้ (6 ตุลาคม 2560) ที่ โรงพยาบาลนราธิวาสราชนครินทร์ จังหวัดนราธิวาส นายแพทย์เจษฎา โชคดํารงสุข ปลัดกระทรวงสาธารณสุข กล่าวภายหลังนําคณะลงพื้นที่ติดตามนโยบายการจัดบริการด้านการแพทย์และสาธารณสุข เขตสุขภาพที่ 12 และตรวจเยี่ยมโรงพยาบาลนราธิวาสราชนครินทร์ว่า กระทรวงสาธารณสุขได้ปฏิรูประบบสุขภาพ มีการเชื่อมโยงระบบบริการปฐมภูมิ ทุติยภูมิ และตติยภูมิ เบ็ดเสร็จภายในเขตสุขภาพ และระบบส่งต่อระหว่างโรงพยาบาลขนาดเล็กกับโรงพยาบาลขนาดใหญ่ ให้ผู้ป่วยได้รับการรักษาอย่างทันท่วงทีโดยเฉพาะผู้ป่วยวิกฤตฉุกเฉิน ได้รับบริการที่ได้มาตรฐาน ทั่วถึง เป็นธรรม
นายแพทย์เจษฎา กล่าวต่อว่า ปัจจุบันทั่วประเทศ มีสถิติผู้รับบริการที่ห้องอุบัติเหตุฉุกเฉิน (ER)เฉลี่ย 35 ล้านครั้งต่อปี ร้อยละ 60 เป็นผู้ป่วยไม่ฉุกเฉินทําให้เกิดความแออัด ประกอบกับการขาดแคลนบุคลากร รัฐบาลโดยกระทรวงสาธารณสุข เร่งรัดให้มีการพัฒนาระบบการแพทย์ฉุกเฉินของโรงพยาบาลทุกระดับ เพื่อให้ประชาชนที่เจ็บป่วยฉุกเฉิน ได้รับความปลอดภัยมากที่สุด ลดอัตราการตาย และลดความพิการ โดยพัฒนาห้องฉุกเฉิน หรือห้องอีอาร์ ให้เป็นห้องอีอาร์คุณภาพ (ER QUALITY)อาทิ รถพยาบาลปลอดภัย มีเครื่องช่วยชีวิตที่ได้มาตรฐาน มีระบบคัดแยกผู้ป่วยฉุกเฉินชัดเจนมีมาตรฐาน ผู้ป่วยวิกฤติต้องได้รับการรักษาด่วนไม่อยู่ห้องERนานกว่า 4 ชั่วโมง เจ็บป่วยฉุกเฉินรักษาฟรีทุกที่ทุกสิทธิ (UCEP)ความปลอดภัยเจ้าหน้าที่ที่ห้องฉุกเฉินไม่ถูกคุกคาม โรงพยาบาลศูนย์ขนาดใหญ่ต้องจัดแพทย์เฉพาะทางแต่ละสาขาเป็นแพทย์ที่ปรึกษากรณีจําเป็นตลอด 24 ชั่วโมง เป็นต้น ตลอดจนพัฒนาบุคลากรแต่ละสาขาวิชาชีพให้เพียงพอ โดยให้โรงพยาบาลทั่วประเทศ ประเมินและปรับปรุงตนเองให้ได้ตามเกณฑ์ คาดว่าจะสามารถลดอัตราการตายที่ป้องกันได้เพิ่มขึ้นร้อยละ 20-30 ทั้งนี้ประชาชนเจ็บป่วยฉุกเฉินหรือได้รับอุบัติเหตุ สามารถแจ้งเหตุทางหมายเลข 1669 ตลอด 24 ชั่วโมง
ด้านนายแพทย์เจษฎา ฉายคุณรัฐ ผู้ตรวจราชการเขตสุขภาพที่ 12 กล่าวว่า เขตสุขภาพที่ 12 ประกอบด้วย 7 จังหวัดได้แก่ ตรัง พัทลุง สตูล สงขลา ปัตตานี ยะลา และนราธิวาส มีประชากร 4,887,545 คน มีโรงพยาบาลที่ผ่านประเมิน อีอาร์คุณภาพแล้วได้แก่ รพ.ตรัง รพ.พัทลุง รพ.หาดใหญ่ รพ.สงขลา รพ.สตูล รพ.ยะลา รพ.ปัตตานี และ รพ.นราธิวาส โดยจะมีการพัฒนาโรงพยาบาลในเขตให้เป็นโรงพยาบาลที่มีอีอาร์คุณภาพครบทุกโรงพยาบาล โดยเฉพาะพื้นที่พิเศษ เพื่อให้ผู้ป่วยปลอดภัย และลดอัตราพิการ ลดตาย สําหรับโรงพยาบาลนราธิวาสราชนครินทร์ ในปี 2559 มีผู้มารับบริการที่ERจํานวน 38,628 คน เฉลี่ย 106 คนต่อวัน
******************************************* 6 ตุลาคม 2560